[**פגישה לאין קץ**](https://youtu.be/VStVfgF3E2Y) **– מעיין בלוויס**

עיבוד מחודש של שניר להב

השיר **פגישה לאין קץ** הוא אחד מנכסי צאן ברזל של המוזיקה הישראלית. המעבד והמפיק שניר להב **מביא פרשנות מחודשת ומודרנית למילים העל זמניות של נתן אלתרמן**, על פגישה סוערת והתאהבות שסוחפת בין רגע. המוכנות להתמסר לאדם האחר היא תחושה שבמקרים רבים אינה מעוגנת בהיכרות מעמיקה, אלא בתחושת בטן פשוטה שטמונים במפגש המשותף פוטנציאלים רבים. העיבוד משקף את זה באמצעות דלות הכלים המנגנים בו ומנגד העושר ההרמוני והחוויה הכולית שהם מצליחים לייצר ביחד.

העיבוד הוא מינימליסטי ומבוצע על ידי גיטרה חשמלית של דור בן לולו ובס שמנוגן על ידי להב עצמו, **בהובלת קולה מלא הביטוי של הזמרת מעיין בלוויס,** הנע בין אופל לריחוף, שירה ודיבור. השיר בלחנו המקורי של נעמי שמר מחליף משקלים בין 4/4 בבתים ל3/4 בפזמון, להב החליט לערבב מעט את המקצבים ולהכניס את כל השיר למשקל שווה של 6/8, שתומך בניגודיות המוצגת בשיר מכיוון מפתיע.

מעיין בלוויס – זמרת ויוצרת ישראלית קנדית. לאחר שהקליטה אלבום ראשון עם להקתה Maybe Raincoat נמצאת בימים אלה בעבודה על אלבום סולו ראשון. בשנים האחרונות הופיעה מעיין על במות כגון בית הנשיא, פסטיבל ירושלים לאמנויות, סדרת קונצ'רטו לקולנוע בסינמטק ירושלים, מועדון "הקיוב" באלמא זכרון יעקב, ועוד. בשנת 2020 זכתה במקום הראשון בתחרות ההלחנה של פרויקט בן יהודה (השופטים היו אחינועם ניני, גיל דור ונתנאל סלור).

שניר להב – מעבד השיר ובס, מפיק ומעבד מוזיקלי מירושלים, עובד בהווה ובעבר עם אמנים רבים מהעיר ומחוצה לה, כולל מיכאל גריילסאמר, אמיתי מן, תמר שכטר, נמרוד קינן ועוד. ממקימי קהילת המוזיקאים בירושלים 'אממ"י' ואיגוד המוזיקאים והמוזיקאיות 'צלילים'.

דור בן לולו –מוסיקאי, גיטריסט ומפיק. יוצר בעיקר בסגנונות רוק, נאו קלאסי, ג׳אז ומוסיקה מאולתרת. כמו כן מפיק מוסיקה לסרטים ותאטרון.

גיל ישי - בוגר בית הספר לקולנוע סם שפיגל, במאי, צלם ועורך עם זיקה מיוחדת לקצב, לתנועה ולרגש. ממוקצע באופן מיוחד בעבודה עם מוזיקאים: יצירת קליפים, צילום לייב סשנים, הקלטות, הופעות ועוד.

השיר הוקלט וצולם כלייב סשן באולפני 'צוללת צהובה'. בימוי, צילום ועריכה - [גיל ישי](https://www.thecaveproductions.com/).

[לדף הנחיתה](https://snir-music.co.il/pgisha-leein-ketz/) | [לצפייה בקליפ](https://youtu.be/VStVfgF3E2Y) | [להורדת השיר mp3](https://snir-music.co.il/wp-content/uploads/2023/07/Pgisha-23-master.mp3)

ליצירת קשר – שניר להב

[0546738240](file:///C:\Users\snlah\Downloads\wa.me\972546738240) | [snlahav@gmail.com](mailto:snlahav@gmail.com) | [snir-music.co.il](https://snir-music.co.il/)